Dincat com a veu principal en la defensa dels drets de les Persones amb Discapacitat Intel·lectual i del Desenvolupament (DID) i de les seves famílies en l’àmbit territorial de Catalunya,

EXPOSEM:

1. Quins han de ser els col·lectius amb situació de dependència en els quals ha d’incidir la prestació econòmica d’Assistent Personal.

Totes les Persones en situació de Dependència, independentment de la seva tipologia de la seva discapacitat, han de poder accedir a aquesta prestació?

Dincat, com entitat defensora dels Dret de les Persones amb DID que seguim les directrius que marca la legislació vigent en la Convenció dels Drets de les Persones amb Discapacitat (ONU, 2006), indiquem que cap acció desenvolupada per l’Administració Pública pertinent, pot discriminar ni per tipus de discapacitat ni per edat.

Al mateix temps, tal com indica l’Article 19 i l’Observació número 5 de la Convenció, els Estats parts, garantiran “... que les Persones amb Discapacitat tinguin accés a una varietat de Serveis d’Assistència Domiciliària, Residencial i altres Serveis de Suport de la Comunitat, inclosa l’**Assistència** **Personal** que sigui necessària per facilitar la seva existència i la seva inclusió a la comunitat i per evitar-ne l’aïllament i la separació”.

Per aquest motiu, sol·licitem que per a totes i cadascuna de les Discapacitats tinguin desplegat el Servei d’Assistència Personal en la major brevetat possible d’acord a Projectes Pilot, com el que es pretén desenvolupar conjuntament amb Dincat i la Federació Catalana d’Autisme com el desenvolupat els últims anys amb la Federació ECOM, que assegurin la correcta aplicació del Servei per a qualsevol persona, independentment d’on visqui, de tot el territori català.

1. Com s’ha d’establir la Intensitat i Import de la Prestació per donar resposta a les necessitats de les persones i alhora sigui sostenible econòmicament per l’Administració Pública.

Quina hauria de ser la Intensitat i l’Import de la Prestació òptims per atendre les necessitats de les Persones i al mateix temps esdevenir sostenible econòmicament per l’Administració?

Dincat, defensem que cada persona ha de rebre la intensitat de suport segons les seves necessitats, per tant, apostem per **no posar topalls en el suport a les Persones** i posar-los en el Sistema, tal com s’estableix en el Sistema de Salut.

Creiem fermament, que d’aquesta forma, les Persones amb DID podran obtenir tot el suport que necessiten, independentment de les seves necessitats de suport i així, reduir la seva institucionalització, promovent i augmentant la seva inclusió a la comunitat.

Aquesta inclusió, per una banda i tal com indica l’estudi socioeconòmic de l’assistència personal (<https://ovibcn.org/wp-content/uploads/2016/05/Estudi_impacte_AP_a_Barcelona.pdf>) , impactarà en la societat en relació a **3,20€ per cada 1,00€ invertit** per l’Administració Pública i, per l’altra, generarà llocs de treball dins el marc normatiu laboral que ara són assumits per la família, principalment la mare, de forma gratuïta i amb un estrès elevat que implica una baixa Qualitat de Vida Familiar, amb les conseqüents repercussions en els àmbits de salut física, mental i social de cada membre familiar.

Dincat, no valorem ni compartim la possibilitat que l’Assistència Personal tingui implícita **cap forma de Copagament** per part de la Persona amb DID que utilitzi el servei, per dos motius; d’una banda, tenim la recomanació realitzada pel Comitè sobre els Drets de les Persones amb Discapacitat el passat 9 d’abril de 2019 que indica clarament l’eliminació del sistema de Copagament dels serveis necessaris per la Vida Independent en la comunitat (<https://www.cermi.es/es/actualidad/novedades/observaciones-finales-sobre-los-informes-peri%C3%B3dicos-segundo-y-tercero>) i, per l’altra, no podem perdre de vista el greuge econòmic que porta implícita la Discapacitat Intel·lectual en el desenvolupament del dia a dia de la Persona. Tal com indica l’estudi presentat per l’Ajuntament de Barcelona ( <https://ajuntament.barcelona.cat/dretssocials/sites/default/files/arxius-documents/greuge-economic-persones-discapacitat-barcelona-ca.pdf> ), aquest greuge implícit, engloba un interval que s’inicia en els 27,441,01€ fins els 79.063,44€ per a les Persones amb DID amb més Grans necessitats de Suport.

Dincat, no pot indicar cap tipus d’import al defensar que no tinguin topalls les persones i donat que al no disposar de resultats a través d’una Prova Pilot que s’hagi dut a terme i que ens ajudi a valorar-ho en situació real, fa que no es pugui concretar millor aquesta resposta.

1. Com ha de ser la formació que ha de tenir l’Assistent Personal, la seva Intensitat, els Continguts que hauria de tenir, la Necessitat d’adaptar-la depenent del tipus de Diversitat Funcional de les Persones.

És necessària una formació de tipus sanitari per prestar serveis com assistent personal?

La formació i la intensitat de la prestació hauria de ser diferents en funció de la persona receptora d’aquesta, és a dir, necessiten el mateix perfil professional una Persona amb Discapacitat Física que una altra amb Problemes de Salut Mental o amb Discapacitat Intel·lectual?

Dincat, creiem fermament en la Formació com un indicador de Qualitat en el desenvolupament del suport per part de les 2 persones implicades, la prestadora i la receptora.

Però, aquesta formació, creiem que no ha de ser condició prèvia a la contractació, perquè pot limitar la Llibertat d’Elecció de la Persona amb DID a l’hora d’escollir qui li donarà suport en les seves necessitats més íntimes, tindrà accés a la seva llar, al seu cos, als seus secrets, etc. La Persona amb DID, ha d’escollir a aquella persona que li doni confiança, condició irrenunciable, perquè sense aquesta confiança difícilment la relació laboral de caràcter especial que té l’Assistència Personal es podrà desenvolupar sota el control i voluntat de la Persona amb DID receptora de l’Assistència.

Si que ha de ser, condició posterior a la contractació, per tal d’assegurar que aquesta es formi amb l’aplicació dels suports necessaris per desenvolupar la seva tasca d’Assistent Personal i, sobretot, que siguin els específics per la persona assistida.

Creiem que aquesta formació, per una banda, ha d’anar encaminada al coneixement dels Drets de les Persones amb Discapacitat i al suport a la seva Vida Independent i deixant els biomèdics només a aquells aspectes relacionats a la pròpia persona assistida i, per l’altre, ha de ser impartida per professionals qualificats en al matèria, professionals de les entitats prestadores i, sobretot, amb la participació activa, en primera persona, de Persones amb DID com a receptores del servei. D’aquesta forma, aporten l’especificitat d’aquesta feina des de la seva pròpia òptica.

Creiem que la formació com la selecció de l’Assistent Personal, per les Persones amb DID ha de ser específic, perquè l’acció en la seva globalitat és altament dificultosa per aquestes.

Per aquest motiu, des de Dincat, apostem per les Figures que envolten l’Assistència Personal específica per a Persones amb DID: A partir del **Cercle de Suports** format per familiars i/o Tutors Legals, professionals de l’Entitat prestadora del servei i/o amics que coneixen perfectament a la Persona amb DID i amb la participació conjunta del **Garant** (Professional Expert en Drets i Vida Independent) acorden amb la pròpia Persona amb DID què pot fer o que no pot fer l’Assistent Personal respecte el suport. Amb aquests suports, la Persona amb DID pot decidir tot allò relacionat amb l’Assistent Personal i concretament en aquest punt, la formació específica que hauran de tenir els seus Assistents Personals. Al mateix temps, conjuntament amb aquests, podrà decidir a qui contractarà laboralment com Assistent Personal, determinarà les funcions concretes que desenvoluparà cada Assistent Personal que tingui, etc.

1. Si la priorització d’aquest tipus de prestació tindrà un efecte real en la reducció del nombre de persones amb dependència i diversitat funcional que es troben en centres residencials.

La potenciació d’aquesta prestació permetrà reduir les llistes d’espera a places residencials al fer-la més interessant?

Dincat, valora que pot ser un dels precursors que provoquin aquesta reducció de les llistes d’espera. Perquè, amb l’impuls d’aquesta prestació, donarà **alternativa viable** a les Persones amb DID que, actualment, per les seves necessitats de suport, només poden accedir a un recurs institucionalitzat i gens inclusiu.

Per tant, creant aquesta alternativa, l’Administració Pública Catalana està posant un pilar fonamental per fer possible la Desinstitucionalització de les Persones amb DID.

A més a més, aquesta situació només serà efectiva, si la prestació s’ajusta a les **necessitats reals** de cada Persona amb DID, si s’estableixen **diverses formes de gestió** que incloguin la opció de contractació directe i si, a més a més. té en compte, en tot moment, que per aconseguir una plena participació activa de la Persona amb DID, en tot el procés de planificació, gestió, execució i avaluació del Servei, estarà adaptat en **Accessibilitat Universal** (Accessibilitat Física + Accessibilitat Sensorial i Accessibilitat Cognitiva).

En tot, la potenciació del Servei, es fonamenta en la **Lliure Elecció** de la Persona amb DID entre diferents proveïdors de la Xarxa Acreditada de Serveis Socials i en les diferents formes de gestió, incloent l’autogestió. Autogestió que en el cas de les Persona amb DID, serà recolzada per mitjà del seu Cercle de Suports (família i/o tutors legals, Professionals entitat prestadora del servei i amics d’aquesta) i el Garant de la seva prestació.

El desenvolupament del Servei d’Assistència Personal a Catalunya, serà un pilar fonamental de l’Administració Pública Catalana que evidenciarà la seva adequació a la normativa de la Convenció i visualitzarà la seva veritable transició del Model Residencial al Model Comunitari més inclusiu.

En totes les aportacions exposades, Dincat ha volgut visualitzar el treball col·laboratiu que estem portant a terme amb el Departament i ens emplacem a continuar amb aquesta línia participativa entre les dues entitats, que permetrà l’assoliment del desenvolupament de la Figura de l’Assistent Personal per a Persones amb Discapacitat i més concretament, en el nostre cas, a Persones amb DID residents a Catalunya.